open-index/open-wikipedia-markdown huggingface dataset:
Tømmeråsfjorden

**Tømmeråsfjorden** (lulesamisk ) er ein fjordarm av Haukøyfjorden og Tysfjorden i Narvik kommune i Nordland. Fjorden strekkjer seg om lag 5 km austover til grenda med same namn. 

Fjorden har innløp mellom Fuglfjordneset i sør og Tømmeråsneset i nord. Tømmeråsen på 265 meter over havet ligg på nordsida av fjorden og grenda med same namn ligg nedanfor åsen ved sida av fjorden. 

Riksveg 827 går langs austsida av fjorden.

Tysfjord Tømmeråsfjorden mot Tømmeråsen.jpg|Tømmeråsfjorden sett frå fjordbotnen.
Tysfjord Mulbukttinden og Tømmeråsfjorden.jpg|Mulbukttinden speglar seg i fjorden.
Fuglfjorden

**Fuglfjorden** (lulesamisk ) er ein fjordarm av Haukøyfjorden og Tysfjorden i Narvik kommune i Nordland. Fjorden strekkjer seg om lag 4,5 km søraustover. 
 
Fjorden har innløp mellom Sørnesholmen i vest og Nordneset i aust. Like nord for Nordneset går Tømmeråsfjorden austover. Det er ingen busetnader langs fjorden.
Indre Tysfjorden

**Indre Tysfjorden** (lulesamisk ) er ein fjordarm av Tysfjorden i Narvik kommune i Nordland. Fjorden strekkjer seg om lag 17 km innover. 

Fjorden har innløp mellom tettstaden Kjøpsvik i nordvest og Nes i søraust. Fjorden går først nesten nordover, men ved Kikvika tar han ein stor sving og held fram søraustover. Det er ikkje vegsamband langs fjorden etter han snur søraustover, men det ligg likevel enkelte gardsbruk langs fjordsidene. På nordaustsida ligg Fordhaugan, og lenger inn ligg Grunnvoll på sørsida. Like aust for Grunnvoll deler fjorden seg i to. I nord går Ytter- og Innerpollen vidare austover, medan Sørfjorden og søraustover. 

Riksveg 827 går langs nordvestsida av fjorden.
Stefjorden

**Stefjorden** (lulesamisk ) er ein fjordarm av Haukøyfjorden og Tysfjorden i Narvik kommune i Nordland. Fjorden strekkjer seg om lag 10 km søraustover til Stefjordbotn. 

Fjorden har innløp mellom Haukøya i sør og garden Solheim i nord. Like innanfor innløpet går Sildpollen nordover. Riksveg 827 går langs vestsida av fjorden inn til botn, men det er få busetnader ved fjorden. Bortsett frå Haukøya heilt ytst og Stefjordbotn heilt inst finn ein grenda Stefjordneset, men denne ligg på austsida av fjorden og har ikkje vegsamband.
Sørfjorden i Tysfjord

**Sørfjorden** (lulesamisk ) er ein fjordarm av Indre Tysfjorden i kommunane Hamarøy og Narvik i Nordland. Fjorden har ei lengd på om lag 2 km. 

Fjorden har innløp mellom Jávrreneset i sør og Hjellvikneset i nord. Lengst sør i fjorden ligg den veglause grenda Sørfjorden.
Mannfjorden

**Mannfjorden** (lulesamisk ) er ein fjordarm av Tysfjorden i kommunane Hamarøy og Narvik i Nordland. Fjorden strekkjer seg om lag 11 km søraustover til grenda Mannfjorden. 

Fjorden har innløp mellom Kjårnes i sør og Tørrnes i nord. Fjorden går først austover, men etter Kvassvikodden snur han nesten rett sørover. Her går derimot Muskvika austover til garden Mosken. Vidare innover i fjorden er det ingen busetnader før Mannfjorden som ligg heilt inst i fjorden.
Hymas

**Hymas** traktorgravarar vart produserte av Brumunddal Mekaniske Verksted, frå 1955 og utover. **Hymas** står for *HYdraulisk MASkin*. I fylgje Reidar Heiren i *Traktor* kom gravemskinproduksjonen i gang då Hroar K. Nilsen, som hadde vore avdelingssjef ved Hamjern, innleidde eit samarbeid med Øivind Kristoffersen, som eigde Brumunddal Mekaniske Verksted. Den fyrste modellen vart kalla Hymas H1. I motsetnad til Hamjern, som selde maskinane sine gjennom Ford-importøren Eik & Hausken, og Ferguson-importøren Eikmaskin, som selde Sesam-maskinane saman med Ferguson-traktorar, produserte Hymas monterinsbrakettar for fleire ulike traktormerke. Dette førte til auka sal og forutan Noreg vart maskinane eksporterte til Sverige og Danmark. I tillegg til produksjonen i Brumunddal vart det i 1959 starta produksjon i Hudiksvall i Sverige (Svenska Hymas). Hymas vart den største traktorgravarprodusenten i Norden og i 1964 vart det produsert opp mot 800 maskinar. I 1973 tok Hymas til å levera frontlastaren HL 31 og på 1980-talet fylgde HL 21, men desse vart produserte av Stamas på Stange, som etter kvart tok over rettigheiten og selde lastarane under varemerket «Stamas». Det vart òg produsert frontskjer, plus ei mengd med ulike skuffer og anna reiskap.

I 1965 vart namnet på føretaket endra til **A.S. Hymas**. Seinare vart det  vart oppkjøpt av Lundberg, som i sin tur vart oppkjøpt av det finske føretaket Valmet. Maskinene vart då selde som Valmet-maskiner, som traktorgravaren Valmet 6000 og den rundtsvingande beltemaskina Valmet 8200.

Då Valmet la ned fabrikken i Brumunddal tok dei tilsette over føretaket og heldt fram under namnet **Hymax**. Føretaket produserer ikkje lenger maskiner, men importerer dei frå andre produsentar. 

## Galleri

Fil:Hymas gravemaskin nr. 1 på Bolinder Munktell traktor.jpg|Hymas gravemaskin nr. 1 på Bolinder Munktell traktor.
Fil:Hymas snøskuffe på en Bolinder Munktell traktor utenfor fabrikken.jpg|Hymas gravemaskin med snøskuffe på ein Bolinder Munktell traktor utanfor fabrikken i Brumunddal.


## Referansar
Grunnfjorden i Tysfjord

**Grunnfjorden ** (lulesamisk ) er ein fjordarm av Tysfjorden i Hamarøy kommune i Nordland. Fjorden strekkjer seg om lag 16 km søraustover til Grunnfjordbotn. 

Fjorden har innløp mellom Fagernes i vest og Tjårrnes i aust. På austsida av fjorden ligg grendene Kjerrneset, Lossvika og Råna. Desse har vegsamband seg i mellom, men ikkje vidare til resten av omverda. Fjorden er forholdsvis smal, frå 1,3 km ved innløpet til 400 meter lenger inne. Ved Garvaneset opnar derimot fjorden seg opp og vika Pollen går austover, medan fjorden held fram sørover til Grunnfjordbotn.
Hellmofjorden

**Hellmofjorden** (lulesamisk  eller ) er ein fjordarm av Tysfjorden i Hamarøy kommune i Nordland. Fjorden strekkjer seg om lag 29 km søraustover til Hellemobotn.

Fjorden har innløp mellom grenda Helland i vest og Hestneset i aust. Det er ikkje vegsamband innover i fjorden, men spreidde gardar ligg på begge sider. Eit godt stykke sørover ligg grenda Musken og her svingar fjorden austover, før han svingar søraustover. 

Fjorden er omkransa av høge fjell, men særleg den inste delen er bratt og høg. Her finn ein Gállotjåhkkå på 708 moh og Vuodnabattjåhkkå på 942 moh.

Namneformene «Hellemofjorden», «Oarjevuotna» og «Oarjievuodna» har alle vore brukt på kart eller vurdert brukt på kart, men vart avslått då formene *Hellmofjorden* og *Oarjjevuodna* vart vedtekne 8.8.1995.

## Referansar
Skjomen

**Skjomen** (nordsamisk ) er ein fjordarm på sørsida av Ofotfjorden i Narvik kommune i Nordland. Fjorden strekkjer seg om lag 24 km sørover til Skjombotn.

Fjorden har innløp mellom Vidrek i vest og Skjomneset i aust. Den ytste delen er forholdsvis smal og vert kalla Trongskjomen. Her kryssar E6 fjorden via den 711 meter lange Skjombrua. Innover frå her følgjer Fv761 austsida innover. Eit stykke inni fjorden ligg grenda Lengeneset på austsida av fjorden, medan Sandvika ligg lenger inn. 

Ved Reinneset deler fjorden seg i to. På austsida ligg bygda Elvegård, medan Sørskjomen held fram på vestsida inn til Skombotn.
Sør-Skjomen

**Sør-Skjomen** (nordsamisk ) er den inste delen av Skjomen, ein fjordarm på sørsida av Ofotfjorden i Narvik kommune i Nordland. Fjorden strekkjer seg om lag 8 km sørover til Skjombotn.

Fjorden har innløp mellom Reinneset i aust og Mortenjorda i vest. Vestsida av fjorden er bratt og høg, om lag 900-1000 meter over havet. Isbreen Frostisen ligg rett oppfor fjorden.
Beisfjorden

**Beisfjorden** er namnet på to fjordar i Noreg:

* Beisfjorden i Narvik er ein fjordarm av Ofotfjorden ved Narvik i Nordland.
* Beisfjorden i Tysfjord er ein fjordarm av Tysfjorden i Tysfjord kommune i Nordland.
Beisfjorden i Tysfjord

**Beisfjorden** (lulesamisk  eller ) er ein fjordarm av Tysfjorden i Hamarøy kommune i Nordland. Fjorden strekkjer seg 4,5 km vestover til Skogvoll. 

Fjorden har innløp mellom Beisfjordneset i nord og Stongneset i sør. Det ligg fleire holmar og skjer i store delar av fjorden. Den største av desse er Botnøya. 

E6 går langs dei indre delane av fjorden.
Stig Henrik Hoff

**Stig Henrik Hoff** () er ein norsk skodespelar fødd i Vadsø.

Han er son av visesongaren Trygve Hoff.

## Filmografi
* 1991 *[[Byttinger]]*
* 1997 *[[Livredd]]*
* 1997 *[[Brent av frost]]* 
* 1998 *[[1732 Høtten]]* 
* 2002 *[[Pelle Politibil]]* 
* 2002 *[[Når mørket er forbi]]* 
* 2003 *[[Den som frykter ulven]]* 
* 2004 *[[Hawaii, Oslo]]* 
* 2006 *[[Mirakel]]*
* 2006 *[[Gymnaslærer Pedersen]]*
* 2008 *[[Ulvenatten]]*
* 2008 *[[Filmen Kautokeino-opprøret|Kautokeino-opprøret]]*
Efjorden

**Efjorden** (lulesamisk ) er ein fjord i tidlegare Ballangen kommune, no Narvik i Nordland. Fjorden strekkjer seg om lag 32 km søraustover. 

Fjorden har innløp mellom Skarstad i nord og Valle i sør, like aust for Barøya. Austover frå Skarstad går Ofotfjorden. Den ytre delen av Efjorden er markert med mange bukter, viker og småøyer. Straumsøya ligg midt i innløpet og sør for denne ligg Vallebukta. Litt lenger inn ligg Langvågpollen på nordsida og her finn ein grenda Kobbvika. Sør for Langvågpollen ligg Teppkilen. Lenger inn i fjorden ligg dei to øyane Storøya og Hallvardøya. Her kryssar E6 fjorden via Efjordbruene. 

Innfor Efjordbruene vert fjorden breiare før han smalnar inn igjen lenger søraust. Denne breie delen av fjorden vert kalla Forsahavet. E6 går langs nordsida av Forsahavet, og frå her og innover har fjorden langt jamnare fjordsider. Riksveg 827 går langs vestsida frå Efjordbruene og sørover til Kistbotn. Det siste stykket inn til botn av fjorden er utan vegsamband og har berre spreidde gardsbruk langs fjordsidene. 

I tillegg til dei to nemnde vegane går Fylkesveg 741 nordover langs nordsida av fjorden frå E6.
Ballangsfjorden

**Ballangsfjorden** eller **Ballangen** er ein fjordarm på sørsida av Ofotfjorden i tidlegare Ballangen kommune i Nordland. Fjorden strekkjer seg om lag 7 km sørvestover til tettstaden Ballangen. 

Fjorden har innløp mellom grenda Bøstrand i vest og Saltvikneset i aust. Andre grender ved fjorden er Rånbogen og Arnes på søraustsida. 

E6 går langs sørsida av fjorden, medan Riksveg 819 går på nordvestsida.
Beisfjorden i Narvik

**Beisfjorden ** (nordsamisk ) er ein fjordarm på sørsida av Ofotfjorden i Narvik kommune i Nordland. Fjorden ligg på vestsida av byen Narvik og strekkjer seg om lag 11 km søraustover til Beisfjord.

Fjorden har innløp mellom Ankenes i sør og Framnesodden ved Narvik lufthamn i nord. Malmkaia ligg på nordsida av fjorden, like aust for Framnesodden. Ved Fagernes ligg sudnet Fagernesstraumen og her kryssar E6 fjorden via den 375 meter lange Beisfjordbrua. Frå Beisfjordbrua går Fv751 innover til Beisfjord på nordsida.
Rombaken

**Rombaken** (nordsamisk ) er ein fjordarm på sørsida av Herjangsfjorden og Ofotfjorden i Narvik kommune i Nordland. Fjorden strekkjer seg om lag 22 km austover til enden av Rombaksbotn.

Fjorden har innløp mellom Øyjordneset i nord og Karistranda like aust for byen Narvik i sør. Grenda Øyjorda ligg like ved Øyjordneset. Lenger inne i fjorden ligg grendene Trældal og Fagerjorda på kvar si side. Ved sundet Straumen kryssar E6 fjorden via Rombaksbrua. E6 går på begge sider av den ytre delen av fjorden. Innover frå Straumen skiftar fjorden namn til Rombaksbotn. 

Ofotbanen går langs heile sørsida av fjorden.
Rombaksbotn

**Rombaksbotn** (nordsamisk ) er den inste delen av Rombaken, ein fjordarm på sørsida av Ofotfjorden i Narvik kommune i Nordland. Fjorden strekkjer seg om lag 12 km austover.

Fjorden har innløp ved Straumen der Rombaksbrua og E6 kryssar fjorden. Det ligg spreidde gardsbru langs sørsida av fjorden. Ofotbanen går langs heile sørsida av fjorden.
Herjangsfjorden

**Herjangsfjorden** (nordsamisk ) er den inste delen av Ofotfjorden i Narvik kommune i Nordland. Fjorden strekkjer seg om lag 15 km nordaustover til Bjerkvik. 

Fjorden har innløp mellom Segelnes i vest og byen Narvik i aust. Like nord for Narvik går fjordarmen Rombaken austover. Herjangen, som har gjeve namn til fjorden, ligg like sør for Bjerkvik på vestsida av fjorden. 

E6 går langs austsida av fjorden, medan E10 går langs den indre delen av vestsida.
Bogen ved Ofotfjorden

**Bogen** (nordsamisk ) er ein brei fjordarm på nordsida av Ofotfjorden i Evenes kommune i Nordland. Fjorden strekkjer seg om lag 8 km nordover til tettstaden med same namn.

Fjorden har innløp mellom Vollen i vest og Foratangen i aust. Bygda Liland ligg heilt ytst i fjorden på vestsida. Her ligg òg Skogøya. I tillegg til Bogen og Liland ligg grendene Dragvik, Lenvik, Austervika, Botn og Fora ved fjorden. 

E10 går langs nordsida av fjorden, medan Fv7552 går langs vestsida.
Kjerfjorden

**Kjerfjorden** er ein fjordarm på vestsida av Tjeldsundet på Tjeldøya i Tjeldsund kommune i Troms. Fjorden strekkjer seg om lag 5 km austover. 

Fjorden har innløp mellom grenda Kjerstad og Breidstrandneset. Like innanfor ligg Kjerfjordstraumen og her kryssar fylkesveg 711 fjorden. Innanfor brua er det ingen busetnadar langs fjorden. Fjordsidene er høge og bratte, særleg på nordsida der dei stig bratt opp til over 500 meter.
Tjeldsundet

**Tjeldsundet** (nordsamisk *Dielddanuorri*) er eit langt sund på austsida av Hinnøya i Tjeldsund og Lødingen kommune i Nordland og Harstad og Skånland kommune i Troms. På austsida av sundet ligg fastlandet og Tjeldøya. Sundet har ei lengd på om lag 43 km. 

I nord startar sundet i botn av Vågsfjorden ved Fauskevåg. Tjeldsundbrua ligg like sør for innløpet og er ein del av E10 som går langs nesten heile vestsida av sundet, og langs delar av austsida. Litt sør for brua ligg tettstaden Evenskjer på austsida av sundet. Sør for Evenskjer ligg Lavangsfjorden langs grensa mellom Troms og Nordland. Frå her går Tjeldsundet vestover og inn i Nordland. Ramsundet kjem opp på austsida av Tjeldøya. I andre enden av Ramsundet ligg Ofotfjorden. 

Sundet går så vidare på nordsida av Tjeldøya. Då sundet snur sørover på vestsida av Tjeldøya går Fiskefjorden nordover. Lenger sør ligg Kjerfjorden på austsida av sundet. Sundet endar i sør mellom Lødingen og Tjeldodden. 

I tillegg til E10 går vegane Riksveg 824, Riksveg 825, Riksveg 83 og Riksveg 85 langs delar av sundet. På Tjeldøya følgjer Fv711 heile nord- og vestsida av øya. 

## Bakgrunnsstoff
Lavangsfjorden ved Tjeldsundet

:*Sjå òg fjorden [[Lavangsfjorden i Lavangen|Lavangen]]*

**Lavangsfjorden** er ein fjordarm på austsida av Tjeldsundet i Tjeldsund kommune i Troms. Fjorden strekkjer seg om lag 5 km søraustover til Lavangen, som har gjeve namn til fjorden. 

Fjorden har innløp mellom Evenskjer i nord og Fjelldal i sør. Aust i fjorden går bukta Trøsen innover. Riksveg 824 går langs sør- og austsida av fjorden, medan Fv115 går på nordsida.
Kanstadfjorden

**Kanstadfjorden** er ein fjord i Lødingen kommune i Nordland. Fjorden strekkjer seg om lag 13 km nordover Kanstadbotnen. 

Fjorden har innløp mellom Erikstadneset i vest og Nesodden i aust. Bygda Erikstad ligg på vestsida like innanfor innløpet. Like nord for Erikstad igjen går Erikstadfjorden nordaustover. Vestre og Austre Kanstad ligg på kvar si side av eit smalt sund lenger nord i fjorden. Her kryssar Riksveg 837 fjorden over den 160 meter lange Kanstadstraumen bru. Frå her går Innerfjorden vidare nordover til Kanstadbotnen. 

E10 går langs heile austsida av fjorden, medan Rv837 går sørover frå brua på vestsida.
Innerfjorden

**Innerfjorden** er namnet på fleire fjordar i Noreg:

* Innerfjorden i Hadsel er den inste delen av Ingelsfjorden i Hadsel kommune i Nordland.
* Innerfjorden ved Kanstadfjorden er den inste delen av Kanstadfjorden i Lødingen kommune i Nordland.
* Innerfjorden ved Øksfjorden er den inste delen av Øksfjorden i Lødingen kommune i Nordland.
* Indre Tysfjorden i Tysfjord kommune i Nordland vert stundom kalla Innerfjorden.
Innerfjorden ved Kanstadfjorden

**Innerfjorden ** er den inste delen av Kanstadfjorden i Lødingen kommune i Nordland. Fjorden strekkjer seg om lag 5 km nordover til Kanstadbotnen. 

Fjorden har innløp ved Kanstadstraumen som vert kryssa av Kanstadstraumen bru. Brua er ein del av Riksveg 837. Vegen møter E10, som går langs heile austsida av fjorden, på andre sida.
Bogen i Ofoten

**Bogen** (nordsamisk ) er ein tettstad i Evenes kommune i Nordland fylke. Tettstaden, i Norsk Allkunnebok kalla strandby, ligg ved botnen av fjordarmen Bogen. Folketalet vart i 1946 registert til 128, fordelt på 17 hus. Seinare har folketalet stige til mellom 300 og 400. Europaveg 10 passerer gjennom bygda i hovudretning aust-vest.

I delar av det 20. hundreåret var det gruvedrift i Ofoten jarnmalmgruver nær bygda. Under andre verdskrigen hadde den tyske okkupasjonsmakta flytedokk og verkstader i Bogen til vøling av skipa sine.

## Kjelder
* *Norsk Allkunnebok*. I. Bandet. 1950
Fiskefjorden i Tjeldsund

**Fiskefjorden ** er ein fjordarm på vestsida av Tjeldsundet i Tjeldsund kommune i Troms og Lødingen kommune i Nordland. Fjorden strekkjer seg om lag 3,5 km nordvestover til grenda med same namn. 

Fjorden har innløp mellom Vorran i vest og Lineset i aust. Austsida av fjorden er bratt og stig opp til 777 meter over havet på Taraldsviktinden. E10 går langs heile fjordsida.
Erikstadfjorden

**Erikstadfjorden** er ein fjordarm av Kanstadfjorden i Lødingen kommune i Nordland. Fjorden strekkjer seg om lag 5,5 km nordvestover til Litlefjorden. 

Fjorden har innløp ved Straumsøya og det smale sundet Straumen. Her kryssar Riksveg 837 fjorden. Vegen følgjer sørsida av fjorden eit stykke innover før han svingar sørover. Det er ingen busetnader ved fjorden, men Erikstad, som fjorden er kalla opp etter, ligg like sør for innløpet. Inst i fjorden ligg den 700 meter lange Litlefjorden innanfor eit svært smalt sund.
Høkfjorden

**Høkfjorden** er ein fjord i Lødingen kommune i Nordland. Fjorden strekkjer seg om lag 4 km nordover til Høkfjordhalsen. 

Fjorden har innløp mellom Klubban i vest og Svensgam i aust. Garden Sneisa ligg på vestsida av fjorden ved innløpet. Innover i fjorden er det ingen andre busetnader, men Riksveg 837 går langs heile vestsida.
Hestfjorden

**Hestfjorden** er ein fjord i Lødingen kommune i Nordland. Fjorden strekkjer seg om lag 4 km vestover til Mattis- og Larsfjorden. 

Fjorden har innløp mellom Kattneset i nord og Rinøya i sør. Fjorden går på nordsida av denne øya og Gårdsholmen. Hestøya ligg midt i fjorden og nord for denne ligg garden Hesten, som har gjeve namn til fjorden. Vest for Hesten skiftar fjorden namn til Mellomfjorden. Denne delen av fjorden vert kryssa av Riksveg 837 som endar ved Rindbø på sørsida. 

Mellomfjorden går vidare austover og i botn av fjorden deler han seg i dei to vikene Mattisfjorden (300 meter lang) i nord og Larsfjorden (400 meter lang) i sør.
Mellomfjorden

**Mellomfjorden** er ein delfjord av Hestfjorden i Lødingen kommune i Nordland. Fjorden har ei lengd på om lag 1 km. Som namnet viser til er han den miderste delen av fjorden og lenger vest og inn i fjorden ligg dei to vikene Mattisfjorden og Larsfjorden. Medrekna desse er fjorden 1,5 km lang. 

Fjorden vert kryssa av Riksveg 837.
Arenillas

**Arenillas** er ein kommune i provinsen Soria i den autonome regionen Castilla y León, nord i Spania. 

## Kjelde
* Nettstaden til Instituto Nacional de Estadística de España
Kurgan oblast

**Kurgan oblast** er ein provins i Russland og eit av føderasjonssubjekta i den russiske føderasjonen. Hovudstaden er Kurgan, arealet er 71&nbsp;488 km² og innbyggjartalet er 818 570 (2021). Provinsen grensar til Kasakhstan i søraust.

## Demografi
Den einaste større byen er Kurgan med 333&nbsp;600 ibuarar.

Det store fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 90,4 %
* Tatarar: 1,9 %
* Basjkirar: 1,3 %
* Kasakhar: 1,3 %

## Merknader

## Kjelder

## Bakgrunnsstoff

*
181 Eucharis

**181 Eucharis** er ein stor og sakteroterande hovudbelteasteroide. Han er klassifisert som ein K-type-asteroide og namnsett etter Eucharis, ei nymfe.

Asteroiden blei oppdaga av den franske astronomen Pablo Cottenot den 2. februar 1878 ifrå Marseille-observatoriet. Eucharis blei den siste asteroiden Cottenot oppdaga.

## Fotnotar
182 Elsa

**182 Elsa** er ein hovudbelteasteroide av S-typen.

Han blei oppdaga av Johann Palisa den 7. februar 1878. Opphavet til namnet er ukjent; det kan koma ifrå operastykket Lohengrin av Richard Wagner.

Asteroiden roterer veldig sakte; rotatasjonsperioden (døgeret) er på omtrent 3,3 jorddøger. Ein naturleg satellitt har blitt føreslege for å forklara den sakte rotasjonen.

Elsa har ei lyskurve med stor amplitude, noko som indikerer ein avlang eller irregulær lekam. Elsa er ein av dei fem småplanetane i 1993-studiet «Transition Comets — UV Search for OH Emissions in Asteroids», der amatørastronomar fekk ta i bruk romteleskopet Hubble.
Øksfjorden

**Øksfjorden** er namnet på fleire fjordar i Noreg:

* Øksfjorden i Loppa i Loppa kommune i Finnmark. 
* Øksfjorden i Lødingen i Lødingen kommune i Nordland.
183 Istria

**183 Istria** er ein silikathaldig asteroide i hovudbeltet.

Han blei oppdaga av J. Palisa den 8. februar 1878 ifrå Pula i Kroatia, og namnsett etter Istria-halvøya, då del av Austerrike-Ungarn, der Pula ligg.
184 Dejopeja

**184 Dejopeja** er ein stor hovudbelteasteroide av M-typen.

Han blei oppdaga av J. Palisa den 28. februar 1878 og er namnsett etter Deiopaea, ei nymfe i romersk mytologi.
185 Eunike

**185 Eunike** er ein mørk og veldig stor hovudbelteasteroide med ein karbonhaldig og primitiv samansetnad.

Han blei oppdaga av C. H. F. Peters den 1. mars 1878 ifrå Clinton i New York og namnsett etter Eunike, ei nereide i gresk mytologi. *Eunike* betyr ‘lukkeleg siger’ og blei vald for å markera San Stefano-traktaten i 1878.

Tre gongar har Eunike blitt observert medan han okkulterte stjerner.

## Kjelder


## Bakgrunnsstoff
* Banesimulasjon ifrå JPL (Java)
Øksfjorden i Lødingen

**Øksfjorden** er ein fjord i Lødingen kommune i Nordland. Fjorden strekkjer seg 24 km nordaustover til Vestpolldalen. 

Fjorden har innløp mellom Kalvhovudet på vest og Kolsvikholmen på aust like nord for Selsøyvær. Kvannkjosen er ei bukt og ei grend som ligg på vestsida av fjorden, like innanfor innløpet. Litt lenger nord ligg grenda Svartskardet på vestsida, like ved vika Vikpollen. Ingen av desse grendene har vegsamband til resten av kommunen. Lenger inn i fjorden ligg den veglause grenda Husjorda på austsida. Frå her og inn til Vestpollen som ligg inst i fjorden vert fjorden kalla Innerfjorden.
186 Celuta

**186 Celuta** er ein ganske stor hovudbelteasteroide av S-typen.

Han blei oppdaga av brørne Paul Henry og Prosper Henry den 6. april 1878. Celuta blei den siste asteroiden Prosper fekk æra. Namneopphavet til asteroiden er ukjent.

## Kjelder
Kostroma oblast

**Kostroma oblast** er ein provins i Russland og eit av føderasjonssubjekta i den russiske føderasjonen. Hovudstaden er Kostroma, arealet er 60 200 km² og innbyggjartalet er 628 443 (2021).

## Demografi
Den einaste større byen er Kostroma med 268&nbsp;700 ibuarar.

Det store fleirtalet av folket er etniske russarar. Ved folketeljinga i 2002 var den etniske samansetjinga:
* Russarar: 93,2 %
* Ukrainarar: 0,8 %

## Merknader

## Kjelder

## Bakgrunnsstoff

*
Innerfjorden ved Øksfjorden

**Innerfjorden** er den inste delen av Øksfjorden i Lødingen kommune i Nordland. Fjorden strekkjer seg 8,5 km nordover til Vestpolldalen. 

Fjorden har innløp ved Husjordøya der Vesterstraumen og Austerstraumen går på kvar side av øya. Det er få busetnader langs fjorden, men i Austpollen, ein av to indre fjordarmar ligg små gardsbruk. Nord for Austpollen, går Vestpollen vidare innover til botn av fjorden.
Sydvaranger AS

**Sydvaranger AS** var eit gruveselskap i Kirkenes, stifta i 1906 med tysk og norsk kapital. Dei vann ut jernmalm og var gjennom mesteparten av 1900-talet det største gruveselskapet i landet. Jernmalmen vart oppdaga i 1865 sør for Kirkenes av bergmeister Tellef Dahll, men funnet låg urørt fram til 1902, då forretningsmannen Christian August Anker sine malmleitarar oppdaga det på ny. Kartlegginga viste at førekomstane var særs store med eit malmareal på 1,2 millionar kvardratmeter, der Bjørnevatnførekomsten på nesten 300&nbsp;000 kvadratmeter var den største. Jernførekomstane høyrer til ein kring 2,8 milliardar år gammal jernformasjon frå prekambrium. Den produktive delen i Noreg låg sør for Kirkenes, men mindre og fattigare malm slyngjer seg i eit belte frå Varangerbotn i vest, over Neiden og Kirkenes til forbi Murmansk i aust. Mykje av leveransane gjekk til Tyskland med båt.

Eksport av jernmalm byrja i 1910. Malmen vart broten i dagbrot først og fremst i Bjørnevatnfeltet. Her vart han grovknust og frakta med jernbane til separasjons- og pelletsverk i Kirkenes, der det vart produsert jernslig (ca. 67 % jern) og pellets. Tysk-norske Fredrik Behrens var administrerande direktør 1911 til 1953 og leia etter den andre verdskrigen arbeidet med gjenoppbygginga av anlegga i Kirkenes og Bjørnevatn, som vart øydelagd av russisk bombing og tilbaketrekkinga til russarane i 1944. Selskapet starta på ny produksjon i 1952, då med stor statleg eigarandel og etter kvart òg med store offentlege tilskot. Malmbrytinga vart innstilt i 1996 og produksjonsmidlane seld. Totalt vart det produsert ca. 170 mill. tonn råmalm. Gruvene, jernbanen og hamneanlegget var frå 1999 eigd av Sør-Varanger kommune og Varangerkraft. I 2006 vart det seld til Oslo-reiarlaget Tschudi Shipping Company, som dreiv anlegget under namnet Sydvaranger Gruve AS frå 2009 til 2015. 

A/S Sydvaranger var med å etablere Rana Gruber i 1937.

## Kjelder
* A/S Sydvaranger. (2. desember 2016). I *Store norske leksikon*. Henta 6. juni 2017.
Bilmerket Mustad

**Mustad** var eit norsk bilmerke, produsert av Clarin Mustad i Kristiania. Den fyrste bilen vart produsert i 1917. Han hadde plass til 11 personar og hadde boggi bak. . På denne tida var det dårlege vegar og boggien hadde som oppgåve å fordela vekta på fleire hjul for å redusera marktrykket. Han vart kalla «Giganten». Mustad produserte òg ein einseter, som på folkemunne fekk namnet «Egoisten».

## Kjelde
The New York Times

***The New York Times*** er ei amerikansk dagsavis utgjeven i byen New York og distribuert internasjonalt. Eigaren er The New York Times Company, som publiserer 15 andre aviser, mellom andre *[[International Herald Tribune]]* og *[[The Boston Globe]]*. *NYT* er den største bybaserte avisa i Sambandsstatane. Ho vert kalla «The Gray Lady» ('Den grå dama') for edrueleg utsjånad og stil, og vert ofte sett på som ein nasjonal *[[newspaper of record]]*, som tyder at ho ofte vert sett på som den offisielle og autorative referansen for nyare historie. 

Avisa har vunne 95 Pulitzerprisar, meir enn noko anna avis. 

Den noverande utgjevaren er Arthur Ochs Sulzberger Jr., eit medlem av familien som har kontrollert avisa sidan Adolph Ochs kjøpte henne i 1896. 
## Historie
*The New York Times* var etablert 18. september 1851 av journalisten og politikaren Henry Jarvis Raymond og den tidlegare bankmannen George Jones som *New-York Daily Times*. Avisa bytte namnet sitt til *The New York Times* i 1857. Avisa vart først utgjeven kvar dag utanom søndag, men under den amerikanske borgarkrigen tok *Times* (i lag med fleire andre større dagsaviser) til å publisere søndagsutgåver. 

*The New York Times* har vore involvert i historiske hendingar som påverka USA, som domsavgjerda New York Times Co. vs. Sullivan og lekkasjen, dommen og skandalen rundt The Pentagon Papers. 

Namnet, som med andre publikasjonar med liknande namn, vert ofte forkorta til *the Times*. Mottoet "All the News That's Fit to Print" er alltid vist i det øvre venstre hjørnet på forsida. 

## Fotnotar

## Bakgrunnsstoff
* *[https://www.nytimes.com New York Times på nettet]*
* Den offisielle historia til NYT 
* Daniel Okrent, "THE PUBLIC EDITOR; Is The New York Times a Liberal Newspaper?" *New York Times*, 25. juli 2004
* Fit and Unfit to Print: the Wall Street Journal replies to the *Times* on the subject of the press's obligations in wartime
Arne Bjørndal

**Arne Bjørndal** () var ein spelemann, kulturhistorikar og folkemusikksamlar frå Nordhordland. 

Arne Bjørndal vart fødd i Hosanger, og voks opp i den hardaste nasjonsbyggingstida fram mot 1905. Han rekna seg som stril, sjølv om han levde største luten av livet i Bergen, ein by han støtt omtala som «den største byen på Strilelandet». Det var òg for vestlandskulturen han la ned det største arbeidet
Bjørndal vart ein dugande spelemann, men var og tidleg oppteken av samanhengen og heilskapen i den norske folkekulturen. Han tok tidleg til med innsamling, og dette arbeidet var til å byrja med noko tilfeldig, men han fekk statsstipend for meir djuptpløyande innsamlingsarbeid frå 1911. Dei første åra skreiv han mest ned slåttar frå Vestlandet, men for med tida over fjellet til Telemark, sidan til Valdres, og fekk inngåande kjennskap til folkemusikkstoffet. I følgje med dette arbeidet følgde ei rad med artiklar om spel og speletradisjonar, bygdetradisjonar og anna tilknytt stoff. Med tida kom arbeidet Bjørndal gjorde til å omfatte meir enn berre spelet. Han vart ein sjølvlært folklorist.

Av di Bjørndal var sjølvlært, laut han brøyte seg veg gjennom stoffet utan kjennskap til grunnleggjande vitskapleg metode, sjølv om han tok til seg mykje kunnskap frå andre forskarar, mellom dei Rikard Berge, som han kjende på seg hadde mykje sams med han sjølv. Fordelen Bjørndal hadde, var at han, på same vis som Berge, kjende bygdekulturen innanfrå, og hadde førstehands kjennskap til stoffet.

Alt under første verdskrigen tok Arne Bjørndal til å gje ut hefte med trykte slåttenedskrifter, som vart spreidde vidt ikring. Desse hefta gav inspirasjon til andre spelemenn med utsyn nok til å skjøne kva samlarverk kunne tyde for tradisjonen, til dømes Truls Ørpen frå Krødsherad, som lærde slåttenedskrift frå Bjørndal sine notar, og tok til å samle sjølv.

Arne Bjørndal gav med tida ut ei rekkje bøker, først den store biografien om Ola Mosafinn, som han møtte fleire vender. Seinare gav han ut eit storverk om Ole Bull og tilhøva til norsk folkemusikk. Han skreiv eit verk om hardingfela, som framleis er rekna som grunnforsking på feltet, og ikkje minst den folkemusikkhistoriske framstillinga *Og fela ho let*, skrive i samarbeid med Brynjulf Alver. 

Arne Bjørndal skreiv og heldt ei rekkje foredrag for folkemusikksendinga i NRK, og spela inn ei rekkje nummer for arkivet der. Spelestilen hans er vestlandsk og særeigen.

Då standardverket Norsk folkemusikk skulle redigerast frå 1954 og frametter, vart Arne Bjørndal ein sjølvskriven medarbeidar. Han tok sjølv opp saka, og samarbeidde med Truls Ørpen og Eivind Groven til han døydde i 1965.

:*Han såg korleis folkemusikken fylgde livet frå vogga til grav, frå venaste barnesull til sorgsame gravferdssalme og groteske likvokeslått. Alt samkomeliv var vigsla av folketonar - og einsemda skapte sine. Å fanga inn alt dette livsens mangfelde, var som å stira i eit botnlaust hav. Det heile fletta seg saman med alt som kom inn under umgripet folkekunst: [[treskurd]], byggjestil, kledebunad, vevnad, [[rosemåling]] m. m. Dette var soga. Dette var [[kultur]]*. (Conrad Clausen i høve hundreårsminnet for Vestmannalaget).
Sjurd Liland

**Sjurd Brynjulfsson Liland** (1792-1867, var ein spelemann frå Voss, far av Ola Mosafinn.

Sjurd var son av Brynjulf Olsson, og hadde åtte søsken. Slekta var gamal på Voss. Han tok ved fela i tolvårsalderen, og fekk mykje spel av vossingane Nils Rekve og Per Kvarme. 

I 1816 vart han gift med Ingebjørg Klausdotter Mosafinn, som han alt hadde ein son med to år før. Dette barnet døydde (ein gut dei kalla Brynjulf), men borna dei fekk i lag etter giftet, levde opp. Ola Mosafinn var den yngste av borna til Sjurd og Ingebjørg, fødd 1828. 

Då Sjurd vart gamal, gifte han seg oppatt med Herborg Magnusdotter Kyte. Sonen Ola spela i bryllaupet, men Sjurd døydde berre tre år etter.

Ola Mosafinn var svært nøgje med at far hans skulle koma med som kjelde. Sjurd hadde lærd sonen sin ei rekkje gamle vossaslåttar, og desse vart gjevne vidare som han sjølv hadde lærd dei. Sjurd Liland var ein typisk bygdespelemann av det gamle slaget, og gjennom nedskriftene Arne Bjørndal gjorde etter Ola Mosafinn vart mykje gamalt vossaspel teke vare på for ettertida.
Grunnfjorden i Hadsel

**Grunnfjorden** er ein liten fjord på austsida av Austvågøy i Hadsel kommune i Nordland. Fjorden strekkjer seg 2 km nordvestover til Grunnfjordvatnet.

Fjorden ligg ved Raftsundet og har innløp ved nordvestsida av Ulvøya som ligg midt i sundet. Garden Svartsundet ligg på austsida av innløpet til fjorden, men elles er det ingen busetnader ved fjorden.
Trollfjorden

**Trollfjorden** er namnet på fleire fjordar i Noreg:

* Trollfjorden i Måsøy er ein fjord på Rolvsøya i Måsøy kommune i Finnmark. 
* Trollfjorden i Hadsel er ein fjord på Austvågøy i Hadsel kommune i Nordland. 
* Trollfjorden er eit anna namn på Gulgofjorden, ein fjordarm av Tanafjorden og ei lita bygd i Berlevåg kommune i Finnmark.
Trollfjorden i Hadsel

**Trollfjorden ** er ein fjord i Raftsundet på Austvågøy i Hadsel kommune i Nordland. Fjorden strekkjer seg 2,5 km vestover. Han er berre om lag 70 meter brei ved innløpet, men vidar seg ut i botnen. 

Fjorden er ein kjend turiststad i Vesterålen og vert vitja dagleg av den sørgåande Hurtigruta. Hurtigruteskipet MS «Trollfjord» er kalla opp etter fjorden. Det vert òg arrangert turar til fjorden frå fleire stader i Vesterålen og Lofoten

Trollfjorden er òg kjend for Trollfjordslaget som står sentralt i nordnorsk fiskerihistorie. Slaget er skildra i boka *[[Den siste viking]]* av Johan Bojer og måla av Gunnar Berg

## Bakgrunnsstoff

* Gamle Lofotferja tilbyr turar til Trollfjorden frå Lofoten 
* turliv.no - informasjon og bilete frå Trollfjorden
Ulvågfjorden

**Ulvågfjorden** er ein fjord på øya Stormolla i Vågan kommune i Lofoten. Fjorden strekkjer seg 2,5 km vestover til Ulvågskardet. 

Fjorden har innløp mellom Fjordneset i sør og Hestvikodden i nord. Grenda Ulvågen ligg på nordsida av fjorden ved innløpet. Det er ingen busetnader ved fjorden.
Austnesfjorden

**Austnesfjorden** er ein fjord i Vågan kommune i Nordland. Fjorden strekkjer seg 13 km nordover til Laupstad. 

Fjorden har innløp mellom holmen Barden i aust og Svolvær lufthamn ved Svolvær i vest. Like nord for flyplassen går Husvågen og Buksnespollen nordvestover. Litt lenger nord ligg Vatterfjorden og Vatterfjordpollen på vestsida. To andre fjordarmar ligg lenger nord. Austpollen går austover, og like på andre sida går Vestpollen vestover. Bygda Liland ligg like ved innløpet til Austpollen. Inst i fjorden ligg bygda Laupstad. 

E10 går langs heile vestsida av fjorden.
Austpollen i Vågan

**Austpollen ** er ein fjordarm av Austnesfjorden i Vågan kommune i Nordland. Fjorden strekkjer seg 2 km austover. 

Fjorden har innløp mellom Austavindneset i sør og Storneset i nord. Nord for Storneset ligg bygda Liland. På nordsida av fjorden ligg gardsbruket Grøttingsvollen.
Hans Skutle

**Hans Jakobsson Skutle** () var ein norsk spelemann og gardbrukar frå Hordaland.

Hans var frå garden Selland i Granvin i Hardanger og voks opp der. Han fekk si opplæring av lokale spelemenn i Granvin, mellom dei Eirik Medås og Otte Haukanes. Hans var elles ein av dei faste læregutane til Nils Rekve, og kom til å føre vidare mykje spel etter han. 

I 1852 gifta han seg til eit av gardbruka på Skutle i Voss. Ved sidan av spelet dreiv han garden og livnærte seg òg som skreddar.

Hans vart med tida ein viktig tradisjonsberar i Hardanger og Voss, som kunne ha eit kritisk blikk jamvel til Ola Mosafinn, især når Mosafinn brigda for mykje på det gamle spelet. 

I Hardanger er Hans Skutle rekna som opphav til ein heil slåttetradisjon. Mellom dei som tok opp arven etter han var Lars Istad og Severin Kjerland. Han lærde òg bort mange slåttar til Ola Mosafinn. Gjennom Severin Kjerland gjekk mykje av dette spelet i arv til Anders S. Kjerland, son av Severin. Korleis tradisjonen etter Hans ser ut, kan sjåast under Slåttar frå Hardanger.

I Hardingfeleverket er rullane 48/62 og 53 etter Hans, tradert ved Severin Kjerland.

## Kjelder
Grunnfjorden

**Grunnfjorden** er namnet på fleire fjordar i Noreg:

* Grunnfjorden i Hasvik er ein fjord i Hasvik kommune i Finnmark. 
* Grunnfjorden i Skjervøy er ein fjord i Skjervøy kommune i Troms. 
* Grunnfjorden på Ringvassøya er ein fjord på nordaustsida av Ringvassøya i Karlsøy kommune i Troms. 
* Grunnfjorden ved Skagøysundet er ein fjord på nordvestsida av Ringvassøya i Karlsøy kommune i Troms. 
* Grunnfjorden i Øksnes er ein liten fjord i Øksnes kommune i Nordland. 
* Grunnfjorden i Hadsel er ein liten fjord i Hadsel kommune i Nordland
* Grunnfjorden i Tysfjord, er ein fjordarm av Tysfjorden i Tysfjord kommune i Nordland.
Vestpollen i Vågan

**Vestpollen** er ein fjordarm av Austnesfjorden i Vågan kommune i Nordland. Fjorden strekkjer seg 2,5 km vestover. 

Fjorden har Sildpollneset i sør og Vestpolløya i nord. Grenda Vestpollen ligg på nordsida ved innløpet. Frå Vestpolløya går det eit smalt sund vestover og her kryssar E10 fjorden. Innanfor sundet vert fjorden kalla Vestpolltjørna. Fv888 går langs nordsida av fjorden. 

Grenda Vestpollen ligg 16 kilometer frå Svolvær som er kommunesentrum i Vågan kommune.
Terrengkøyretøy

**Terrengkøyretøy** er køyretøy som er laga for å nyttast i skog og mark, på fjellet, og så bortetter. Terrengkøyretøy varierer i storleik frå små snøskuterar til støre stridsvogner og kan ha firehjulsdrift eller belte.

## Døme
* Traktor
* Skogsmaskin
* Anleggsmaskin
* Terrengbil
* Amfibiekøyretøy
* Snøskuter
* Firehjuling
* Terrengmotorsykkel
* Løypemaskin
* Stridsvogn
Kemerovo oblast

**Kemerovo oblast** er ein provins i Russland og eit av føderasjonssubjekta i den russiske føderasjonen. Hovudstaden er Kemerovo, arealet er 95 500 km² og innbyggjartalet er 2 633 446 (2021).

## Demografi
Dei største byane er Novokuznetsk (547 900 ibuarar), Kemerovo (533 000), Prokopjevsk (210 100), Mezjduretsjensk (101 700) og Leninsk-Kuznetskij (101 700).

Det store fleirtalet av folket er etniske russarar. Ved folketeljinga i 2002 var den etniske samansetjinga:
* Russarar: 91,8 %
* Tatarar: 1,5 %
* Tyskarar: 0,8 %
* Ukrainarar: 0,8 %
* Sjorar: 0,4 %

## Merknader

## Kjelder

## Bakgrunnsstoff

*
Fylkesveg 76 i Hordaland

:*Sjå òg [[fylkesveg 76 (fleirtyding)]]*.
**Fylkesveg 76 i Hordaland** går mellom Gloppo og Tveit i Fitjar kommune. Vegen er 2,8 km lang.

## Kommunar og knutepunkt

* Gloppo
*Arm frå Tuftaland til Skumnes (1,0 km)
*Endepunkt Tveit

## Bakgrunnsstoff
Kaluga oblast

**Kaluga oblast** er ein provins i Russland og eit av føderasjonssubjekta i den russiske føderasjonen. Hovudstaden er Kaluga, arealet er 29 800 km² og innbyggjartalet er 1 011 000 (2010).

## Demografi
Dei største byane er Kaluga (324 700 ibuarar) og Obninsk (104 700).

Det store fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 86,0 %
* Ukrainarar: 1,6 %
7,6 % oppgav ikkje etnisitet ved folketeljinga.

## Merknader

## Kjelder

## Bakgrunnsstoff

*
Vologda oblast

**Vologda oblast** er ein provins i Russland og eit av føderasjonssubjekta i den russiske føderasjonen. Hovudstaden er Vologda, arealet er 145 700 km² og innbyggjartalet er 1 160 445 (2021).

Provinsen omfattar fire byar (Vologda, Tsjerepovets, Sokol og Velikij Ustjug) og 26 distrikt. 

## Folkesetnad
Dei største byane er Tsjerepovets (312 300 ibuarar) og Vologda (301 800).

Det store fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 92,5 %
* Ukrainarar: 0,7 %

## Merknader

## Kjelder

## Bakgrunnsstoff

*
Brjansk oblast

**Brjansk oblast** er ein provins i Russland og eit av føderasjonssubjekta i den russiske føderasjonen. Hovudstaden er Brjansk, arealet er 34&nbsp;900 km² og innbyggjartalet er 1 182 682 (2021). Provinsen grensar til Ukraina i sør og Kviterussland i vest.

## Demografi
Den einaste større byen er Brjansk med 415&nbsp;700 ibuarar.

Det store fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 94,7 %
* Ukrainarar: 1,1 %

## Merknader

## Kjelder

## Bakgrunnsstoff

*
Belgorod oblast

**Belgorod oblast** er ein provins i Russland og eit av føderasjonssubjekta i den russiske føderasjonen. Hovudstaden er Belgorod, arealet er 27&nbsp;100 km² og innbyggjartalet er 1 541 259 (2021). Provinsen grensar til Ukraina i sør.

## Demografi
Dei største byane er Belgorod (356&nbsp;400 ibuarar) og Staryj Oskol (221&nbsp;100).

Det store fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 91,7 %
* Ukrainarar: 2,7 %

## Merknader

## Kjelder

## Bakgrunnsstoff

*
Astrakhan oblast

**Astrakhan oblast** er ein provins i Russland og eit av føderasjonssubjekta i den russiske føderasjonen. Hovudstaden er Astrakhan, arealet er 44&nbsp;100&nbsp;km² og innbyggjartalet er 997 778 (2021). Provinsen grensar til Kasakhstan i aust, og har kystlinje til Kaspihavet.

## Demografi
Den einaste større byen er Astrakhan med 520&nbsp;300 ibuarar.

Fleirtalet av folket er etniske russarar, men Astrakhan oblast er eit av dei minst etnisk homogene av områda med status som *oblast*. Ved folketeljinga i 2010 var den etniske samansetjinga:
* Russarar: 61,2 %
* Kasakhar: 14,8 %
* Tatarar: 6,0 %

## Merknader

## Kjelder

## Bakgrunnsstoff

*
Primorskij kraj

**Primorskij kraj**, òg kalla *Primorje*, på norsk òg *Primorsk* er eit territorium (*kraj*) i Russland og eit av føderasjonssubjekta i den russiske føderasjonen. Hovudstaden er Vladivostok, arealet er 164 673 km² og innbyggjartalet er 1 877 844 (2021). Territoriet ligg ved Stillehavskysten, og grensar til Nord-Korea og Kina.

## Folkesetnad
Dei største byane er Vladivostok (592 000 ibuarar), Nakhodka (159 700), Ussurijsk (158 000) og Artjom (102 600).

Fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 85,7 %
* Ukrainarar: 2,6 %
* Koreanarar: 1,0 %

## Merknader

## Kjelder

## Bakgrunnsstoff

*
Ivanovo oblast

**Ivanovo oblast** er ein provins i Russland og eit av føderasjonssubjekta i den russiske føderasjonen. Hovudstaden er Ivanovo, arealet er 23 900 km² og innbyggjartalet er 987 032 (2021).

## Demografi
Den einaste større byen er Ivanovo med 408 300 ibuarar.

Det store fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 90,6 %
* Ukrainarar: 0,7 %
5,2 oppgav ikkje etnisitet ved folketeljinga.

## Merknader

## Kjelder

## Bakgrunnsstoff

*
Primorsk

**Primorsk** (russisk Приморск, finsk *Koivisto*, svensk *Björkö*) er ein by i Leningrad oblast i Russland og den største russiske hamna ved Austersjøen. Han har om lag 6&nbsp;000 innbyggjarar. og ligg på Det karelske neset, 137&nbsp;km vest for Sankt Petersburg, på nordkysten av Finskebukta.

## Historikk

Busetnaden vart først nemnd i russiske kjelder som Berjozovskoje («Bjørkelandsby») i 1268, då dei tyske handelsmennene frå Gotland bad republikken Novgorod om å sikre passasjen deira til elva Neva. Svenskane annekterte regionen under det tredje svenske krosstoget. Russarane tok tilbake byen og øyane utanfor ved slutten av den store nordiske krigen i 1721. Så delte byen skjebne med resten av Det karelske neset, det vil sei at han etter krigen 1808-1809 vart innlemma i Storfyrstedømet Finland.

Primorsk utvikla seg på 1900-talet som ei uthamn for byen Viborg og var i første halvdelen av 1900-åra ein av dei mest framståande sjøfartsbyane i Finland, men ved Moskvafreden i 1940 måtte Finland avstå byen til Sovjetunionen. Under framhaldskrigen flytta mange finnar attende til byen, men etter våpenstillstanden i 1944 vart området overdrege til Sovjetunonen att.

## Oljeterminal
Primorsk er heimstad for den største oljeterminalen i Austersjøen, som vart utvikla av Putin-administrasjonen som endestasjon for røyrleidningssystemet, til ein pris på 2&nbsp;000&nbsp;000&nbsp;000&nbsp;USD. Terminalen starta drifta i desember 2001 og hadde utmanøvrert Ventspils og andre utanlandske rivalar i løpet av eitt år.

## Kjelder

**Delar av denne artikkelen bygger på «[[:nb:Primorsk|Primorsk]]» frå ,  den 1. februar 2009.* 

## Bakgrunnsstoff

*
Drury på New Zealand

**Drury** er ein liten stad som ligg i distriktet Franklin ved sørgrensa til Auckland på New Zealand. Byen ligg 12 km nordaust for Pukekohe, nær Papakura Channel, ein arm i den naturlege hamna Manukau Harbour.

Byen, som ligg 35 km sør for bysentrum i Auckland, var til for ikkje lang tid sidan ein heller liten, halvt landleg busetnad ved foten av den låge åsrekkja Bombay Hills. Voksteren til Auckland har etter kvart gjort Drury til ein sørleg forstad nær kryssinga mellom hovudvegane *State Highway 1* og *22*, som båe leier sørover mot regionen Waikato.

Drury var tidlegare tilhaldsstad for ein militærbase. Då basen vart nedlagt, gjekk folketalet attende, og var ved folketeljinga i 2006 3 582 menneske.

## Kjelder

## Bakgrunnsstoff

*Drury Village Website
Krasnodar kraj

**Krasnodar kraj** er eit territorium (*kraj*) i Russland og eit av føderasjonssubjekta i den russiske føderasjonen. Hovudstaden er Krasnodar, arealet er 75 485&nbsp;km² og innbyggjartalet er 5 683 947 (2021). Territoriet ligg ved svartehavskysten, og grensar til Georgia (inkludert utbrytarregionen Abkhasia) i sør. Republikken Adygeja er heilt omringa av Krasnodar kraj, men er ikkje ein del av territoriet.

## Folkesetnad
Krasnodar kraj har størst folketal av alle russiske føderasjonssubjekt utanom dei føderale byane Moskva og St. Petersburg. Dei største byane er Krasnodar (709 000 ibuarar), Sotsji (331 100), Novorossijsk (229 200) og Armavir (190 000).

Fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 86,5 %
* Armenarar: 5,4 %
* Ukrainarar: 1,6 %

## Merknader

## Kjelder

## Bakgrunnsstoff

*
Altaj kraj

**Altaj kraj** er eit territorium (*kraj*) i Russland og eit av føderasjonssubjekta i den russiske føderasjonen. Hovudstaden er Barnaul, arealet er 169 100 km² og innbyggjartalet er 2 296 353 (2021). Fram til 1991 var den autonome oblasten *Gorno-Altaj* del av krajet, denne er no ein eigen delrepublikk, republikken Altaj, aust for Altaj kraj. I sør grensar territoriet til Kasakhstan.

## Folkesetnad
Dei største byane er Barnaul (612 400 ibuarar), Bijsk (210 100) og Rubtsovsk (147 000).

Fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 92,3 %
* Tyskarar: 2,1 %
* Ukrainarar: 1,3 %

## Merknader

## Kjelder

## Bakgrunnsstoff

*
Altaj

Namnet **Altaj** kan tyda:
* Altaj kraj, eit territorium i Den russiske føderasjonen
* Republikken Altaj, ein delrepublikk i Den russiske føderasjonen
* Altajfjella, ei fjellkjede
* Altaiske språk, ein språkfamilie
Franklin District

**Franklin District** er eit distrikt sør for Auckland på Nordøya på New Zealand. Det er eit av sju distrikt i Regionen Auckland.

## Geografi
Distriktet er administrativt delt mellom regionane Auckland (39,82 prosent av landarealet) i nord, og Waikato (60,18 prosent) i sør. Det er administrert frå byen Pukekohe. Distriktet er hovudsakleg landleg, med lokale busetnader som til dømes Waiuku og Tuakau som støttar opp under jordbruksverksemder. Ein viktig industri er stålverket til New Zealand Steel ved Glenbrook, nord for Waiuku.

## Utbreiing
Distriktet grensar i nord til Auckland og den naturlege hamna Manukau Harbour. Awhituhalvøya strekkjer seg oppetter Tasmankysten til munningen av denne hamna. Her ligg fleire ferie- og fritidsstader, som Kariotahi Beach og Matakawau.

Franklin grensar i sør mot det grøderike låglandet i Waikato Plains. I aust hevar landskapet seg mot høgdedraget Hunua Ranges, aust for dette ligg kysten til fjorden Firth of Thames. Tasmanhavet ligg mot vest. 
Munningen til Waikatoelva ligg ved Port Waikato sør i regionen. Han er kjend som ein god fiskeplass.

### Lokalstyre
Ein kommisjon *(Royal Commission of Inquiry into Restructuring Auckland's Councils)* arbeider med eit framlegg om å omstrukturera lokalstyra i regionen Aucland. Dette kan føra til at alle sju distrikta i regionen vert slegne saman. Dersom framlegget vert vedteke, kan det òg få følgjer for Franklin, som er ein del av båe regionane, Auckland og Waikato. 

## Sjå òg
*Distrikt på New Zealand

## Kjelder

* *Denne artikkelen bygger på «[[:en:Franklin District|Franklin District]]» frå , den 18. mars 2008.* 

## Bakgrunnsstoff
* Heimesida til distriktsstyresmaktene.
Liste over toppnivådomene

**Liste over toppnivådomene** er eit alfabetisk oversyn over alle verdas toppnivådomene. Lista er lagt opp med felles toppdomene fyrst, så nasjonale domene. Merk at nokre nasjonale domene som er lista opp her ikkje vet nytta, ettersom einingane dei høyrer til har opphøyrd å eksistere (til dømes Sovjetunionen). Andre domene har aldri vorte tekne i bruk (som den norske Bouvetøya).